Frano Illia

**Frano Ilia** (opprinnelig: **Franush Ilia**; 1918–1997) var en albansk katolsk erkebiskop som var samvittighetsfange under det albanske kommunistiske diktatur.

## Liv og virke
### Bakgrunn
Han var sønn av Rrok Hil Ilia og Shore. Han fullførte skolen i hjembyen, og flyttet deretter, i 1932, med foreldrene til Shkodra, hvor han begynte å studere ved et seminar drevet av lazaristene. I løpet av denne tiden publiserte han tidsskriftet *Aurora Consurgens* sammen med andre seminarister. I 1938 dro han for å studere teologi ved lazaristenes seminar i Genova.

### Prest
Den 18. desember 1943 ble han ordinert til prest i seminarkirken i Shkodra. Han arbeidet først i en menighet i Tirana, og deretter i Delbnish nær Milot. I oktober 1944, under kampene om Tirana, ble han utnevnt til assisterende sogneprest i hovedstadens menighet. I mai 1945 underviste han, i tillegg til sine menighetsoppgaver, barn på skoler i Tirana. Den 6. april 1956 ble han sogneprest i Milot menighet. På 1960-tallet oversatte han Daniele Farlatis *«[[Illyricum Sacrum]]»* til albansk.

Etter at Albania ble erklært en ateistisk stat, ble han arrestert den 23. september 1967. Den 25. april 1968 ble han dømt til døden for forræderi og spionasje for Vatikanet. Dommen ble til slutt omgjort til 25 års fengsel. Frano Ilia tilbrakte 20 år i fengsel og ble løslatt 12. april 1988.

Den 11. november 1990 feiret han en av de første hellige messene i Juban etter en periode med tvungen ateisme i landet.

### Erkebiskop av Shkodër
Den 25. desember 1992 ble han utnevnt til ordinarius i erkebispedømmet Shkodër, og til apostolisk administrator av bispedømmene Sapa, Lezhë og Mirdita. Han var en av fire prester som ble ordinert til biskoper under pave Johannes Paul IIs besøk i Albania (25. april 1993). Pavens assistenter og medkonsekrerende var kuriekardinalene Camillo Ruini og Jozef Tomko.

I 1993 ble Ilias utgave av kodex for albansk sedvanerett kjent som *Skanderbes kanon (Kanuni i Skënderbeut)*. Den ble utgitt i Milot.

I oktober 1997 ble han posthumt tildelt tittelen æresborger i Shkodër, og en skole ble oppkalt etter ham.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Franco Illia* (1918-1997) *1993
## Referanser